kardosdrur/scandi-wiki huggingface dataset:
Kai Bing

Kai Bing (16. februar 1880 på Frederiksberg – 27. januar 1960) var en dansk civilingeniør og konsulent.

Han var søn af bankier Laurids Bing (død 1903) og hustru Amalie f. Bendix (død 1933). Han blev student fra Slomanns Skole 1898; cand.phil. 1899; cand.polyt. 1904; kemiker hos Blauenfeldt & Tvede 1904-05; laboratoriekemiker i Berlin 1905-06; drifts-kemiker hos Max Frænkel & Runge, Spandau 1906-14; direktør for A/S Drubin, Fabrik for Trykfarver 1915-19.

Bing var medlem af bestyrelsen for A/S Schiønning & Arvé 1915-44; bestyrelsens kommitterede 1924-43; assistent hos professor, dr. J.A. Hedvall ved Chalmers tekniska högskola i Göteborg november 1943 til maj 1945. Medlem af bestyrelsen for A/S Skandinavisk Gummi Co. 1916-40, for A/S Dansk Sæbeindustri 1918-30 og for oliefirmaet A/S Edelstein, Olsen & Co. 1919-24; medlem af bestyrelsen og dennes kommitterede i A/S Drubin, Fabrik for Trykfarver, fra 1919; medlem af repræsentantskabet for Forsikrings-Aktieselskabet Norden 1923-32; medarbejder ved Pensions- og Livrente-Institutet af 1919 A/S fra 1931; medlem af bestyrelsen for Arbejdernes Byggeforening fra 1934.

Litterære arbejder; bogen om Udblomstringer paa Murværk (1947); afhandlinger om kautsjuk og tørrende olier i De tekniske Vetenskaperne; artikler angående kautsjukkemi i Ingeniøren, Gummizeitung, Zeitschrift für angewandte Chemie o. a. tidsskrifter.

Opfindelser: metoder til afvulkanisering af gammelt gummi.

Han blev gift 3. juli 1908 med Kathrine Maria Bing, f. 6. juli 1887, datter af grosserer Jacob Stilling-Andersen (død 1933) og hustru Marie f. Tranberg (død 1936).

Kilder 
 Kraks Blå Bog 1957

Personer fra Frederiksberg
Kai
Ingeniører fra Danmark
Personer i Kraks Blå Bog (afdøde)
Jøder fra Danmark
Fabrikanter fra Danmark
Kemikere fra Danmark
Tarawa-klassen

Tarawa-klassen er amfibieskibe brugt af den amerikanske flåde. Skibene er bygget på væftet Ingalls Shipbuilding i Pascagoula, Mississippi. Det første skib i klassen, USS Tarawa (LHA-1), indgik i flåden den 29. maj 1976. LHA står for Landing Ship, Helicopter, Assault og dækker over at den har hangarer til 35 helikoptere og kan garnisonere 1.900 marineinfanterister. Samtidig har LHA'ere et welldæk til landgangsbåde, luftpudebåde og amfibiekøretøjer. LHA efterfølges af LHD (Landing Ship, Helicopter, Dock), der er en LHA med et større welldæk.

Den nyere Wasp-klasse er bygget ud fra Tarawa-klassen. Tarawa-klassen kan kendes fra Wasp-klassen ved at Tarawa-klassen har et kanondæk forrest på skibet, hvor der oprindeligt var placeret 2× 127 mm automatkanoner. Disse kanondæk er ikke til stede på Wasp-klassen.

Alle skibene i Tarawa-klassen er navngivet efter et slag i den amerikanske uafhængighedskrig, et i 1. verdenskrig samt tre i Stillehavskrigen (2. verdenskrig), som Continental Marines/US Marines deltog i. Der var oprindeligt planlagt 9 skibe i klassen, men de sidste 4 blev aldrig bygget.

Referencer, kilder og eksterne links 

 
 US Naval institute: Tarawa-klassen (engelsk) 
 Global Security: Tarawa-klassen (engelsk)
 ACP 113 (AD)

Krigsskibe fra USA
Jacob Martin Bing

Jacob Martin Bing (15. april 1833 i København – 8. december 1903) var en dansk erhvervsmand og etatsråd.

Karriere 
Han var søn af Meyer Herman Bing. Jacob Martin Bing havde taget en del af sin uddannelse i Frankrig for at kunne indgå i sin fader og farfaders bog- og papirhandel H.I. Bing & Søn i København.

Hans fader og farbroder havde grundlagt porcelænsfabrikken Bing & Grøndahl, som hans fætter videreførte. Selv overtog han H.I. Bing & Søn, og da hans sønner ikke ville føre etablissementet videre, lukkede han det og fortsatte som grosserer. 

28. juli 1894 blev han Ridder af Dannebrog og 15. april 1903 Dannebrogsmand.

Han erhvervede i 1890 landstedet Havslunde i Springforbi. Huset blev nedrevet 1965 som led i Springforbiplanen.

Han er begravet på Mosaisk Vestre Begravelsesplads.

Familie 
7. september 1858 ægtede han i Göteborg Amalia Warburg (11. oktober 1837 i Göteborg – 1916).

Børn:
 Anna Sophie Bing (28. september 1861 i København – 14. januar 1936 i London) oo Lionel Michael Simonsen
 Agnes Louise Bing (1. august 1863 i København – 20. juli 1936 i København) oo ingeniør Jacob Frederik Meyer (1849-1905)
 Carrie Amalia Bing (30. juli 1866 i København – 18. oktober 1943 i København) oo Valdemar Henriques
 Olga Betzy Bing (23. november 1869 i København – 22. februar 1947 i København) oo Georg Seth Bendix
 Herman Jacob Bing (1871-1966)
 Otto Michael Bing (16. februar 1874 i København – 22. juli 1951) oo Gerda Sara Hirsch

Kilder 

Grosserere fra Danmark
Jacob Martin
Jøder fra Danmark
Danskere i 1800-tallet
Danskere i 1900-tallet
Riddere af Dannebrog
Personer fra København
Etatsråder fra Danmark
Medlemmer af Komiteen til Raadhusets kunstneriske Udsmykning
Charles Christensen

Charles Osvald Grandsgaard Christensen (født 5. august 1886 i Helsingør, død 21. august 1959 på Frederiksberg) var en dansk arkitekt og arkæolog. Gift med Jacobine Elise (Lise) Peyrath Christensens.

I 1975 oprettedes efter hustruens død Arkitekt Charles Christensen og hustru Lise Christensens legat for yngre arkitekter til studier af dansk bygningskunst, fortrinsvis fra tiden indtil midten af det 17. århundrede der bestyres af Det Kongelige Nordiske Oldskriftselskab.

Virke 
Hans forældre var snedkermester Mads Grandsgaard Christensen og Charlotte Marie Madsen. Han gik på Teknisk Skole 1900-06, blev snedkersvend 1905, og gik på Kunstakademiets Arkitektskole (under Martin Nyrop og Hack Kampmann) 1907-15 og tog afgang 1916. Han var ansat som tegner og konduktør, bl.a. hos Carl Brummer, Johannes Magdahl Nielsen og Poul Holsøe 1906-25.

Han arbejdede lejlighedsvis for Nationalmuseet fra 1919 og for Indenrigsministeriet fra 1934 med synsprotokoller for de gamle bygninger og slotte under ministeriet samt for Københavns Bymuseum og Frederiksborgmuseet.

Han tog sølvmedalje som snedkersvend 1905, fik K.A. Larssens og Hustru L.M. Larssens født Thodbergs Legat 1915, 1916, 1917 og 1918 og vandt C.F. Hansen Medaillen for rekonstruktion af Uranienborg (udstillet på Charlottenborg 1919) og fik understøttelse fra Carlsbergfondet. Han foretog adskillige rejser i Europa, Nordafrika og Mellemøsten fra 1912. Han udstillede på Charlottenborg Forårsudstilling 1912-13, 1918-19, 1921-22, 1932.

Han deltog 1931 i den danske ekspedition til Syrien og udgravningen i Hama under Nationalmuseet der pågik i årene 1931-38 støttet af Carlsbergfonden.

Charles Christensen blev gift 3. februar 1929 i København med Jacobine Elise (Lise) Peyrath, (4. september 1896 i Hjørring – 11. november 1975 på Frederiksberg), datter af fabrikant Johan Peter Frederik P. og Martine Rasmussen. Han er begravet på Søndermark Kirkegård.

Værker 
 Frederiksberg Kommunes Alderdomshjem, nu plejehjemmet Østervang (2. præmie 1919 sammen med Oscar Gundlach-Pedersen, opf. 1922-23)
 Projekt til banegård i Slagelse (1921-22)
 Opmåling af Sønderborg Slot (1936-42)

Restaureringer 
 Ols Kirke (1933)
 Slagelse gl. Kloster (1935, sammen med K. Holmgaard)
 Nørre Herlev Kirke (1937-38)
 Errindlev Kirke (1955)

Skriftlige arbejder 
 Kronborg, Frederik IIs renæssanceslot, 1950
 (s.m. Francis Beckett), Uraniaborg og Stjærneborg, 1921.
 (s.m. Christian Axel Jensen), Lystrup, 1936.
 (s.m. Vilhelm Lorenzen), Vallø, 1938.

Kilder 
 
 Weilbachs Kunstnerleksikon 1994

Referencer 

Arkæologer fra Danmark
Arkitekter fra Danmark
Personer fra Helsingør
Danskere i 1900-tallet
Personer i Kraks Blå Bog (afdøde)
Antakalnis

Antakalnis seniūnija (, ) () er en seniūnija () i Vilnius, beliggende på Neris' venstre bred, umiddelbart nordøst for Senamiestis seniūnija, Vilnius' Gamle Bydel. Antakalnis er en af de ældre forstæder i Vilnius, og er den næststørste bydel i Vilnius.

Om bydelen 
Antakalnis grænser op til Senamiestis ved Jono Pauliaus II aikštė () og Olandų gatvė () og fortsætter til Vilnius bygrænse mod nordøst.
Antakalnis grænser derudover op til bydelene: Verkiai seniūnija, Žirmūnai seniūnija, Rasos seniūnija og Naujoji Vilnia seniūnija

Antakalnis består af kvartererne (): Antakalnis, Antavilis, Aukštagiris, Aukštieji Karačiūnai, Aukštoji Veržuva, Didieji Pupojai, Dvarčionys, Galgiai, Kairėnai, Kalnai, Liepinė, Lyglaukiai, Mažieji Pupojai, Mileišiškės, Pylimėliai, Šilas, Turniškės, Valakupiai, Veržuva, Vismaliukai, Žemieji Karačiūnai.

Arkitektur 
Først i bydelen ligger et af de vigtigste barokke mesterværker i Litauen. Den romersk-katolske Skt. Peter og Paul kirkes interiør er mesterligt komponeret stukkatørarbejde af Giovanni Pietro Perti og ornamentik af Giovanni Maria Galli.
Sapieha Slot () ligger få hundrede meter fra kirken og er opført i barokstil i 1691-1697 af Jan Kazimierz Sapieha den Yngre, som benyttede svejtsiske og italienske arkitekter. I 1800-tallet blev slottet rekvireret som militærhospital og er meget forfaldent. Det benyttes stadig som hospital.

Andre seværdigheder 
En del udenlandske ambassader og konsulater ligger i kvarteret, blandt andet ligger den Danmarks Ambassade  lige på bydelsgrænsen til Senamiestis seniūnija ved Jono Pauliaus II aikštė, i T. Kosciuskos gatvė 36.

Antakalnio gatvė, hovedgaden i Antakalnis, er kendt for sine gode indkøbsmuligheder, der omfatter gode dagligvarebutikker og modebutikker. Mellem butikkerne ligger flere spisesteder med overkommelige priser.

I Antakalnis ligger det populære rekreative område og dyre sommerhusområde Valakampiai, hvor der er indrettet strandbred langs Neris. Den nuværende og tidligere præsident for Litauen, Litauens premierminister og andre statslige embedsmænd bor i Turniškės nabolaget i bydelen.

Vilnius Universitets Botanisk Have i ligger i Kairėnai i den østlige del af Antakalnis.

Syv trolleybusser, linjerne: 2, 3, 4, 10, 11, 14 og 19, og 8 buslinjer kører gennem Antakalnis.

Antakalnis kirkegård 
På Antakalnis militærkirkegård er der massegrave for franske ofre fra Napoleons tilbagetog fra Rusland 1812, faldne polakker fra det polske angreb på Litauen 1919-20, mindesmærke for de faldne sovjetiske soldater under 2. verdenskrig og mindesmærke for de faldne ved TV-tårnet i januar 1991.

Galleri

Kilder

Eksterne henvisninger 

Seniūnijos i Vilnius
Slomanns Skole

Slomanns Skole var et gymnasium i København, der eksisterede 1885-1912.

Historie 
 1885: Skolen grundlagdes af Emil Slomann sammen med Frederik Winkel Horn under navnet Den nye Latin- og Realskole på Nørrebro, eller Winkel Horn og Slomanns Latin- og Realskole
 1887: Skolen skiftede navn til Slomanns Latin- og Realskole, da Frederik Winkel Horn fratrådte
 1889: Skolen flyttede til Jakob Dannefærds Vej 3 i en bygning tegnet af Frederik L. Levy
 1892: Skolen fik dimissionsret til afgangseksamen for studerende (dvs. ret til afholdelse af studentereksamen)
 1912: Skolen nedlagdes, og eleverne overgik til Borgerdydskolen i Helgolandsgade (Vestre Borgerdyd)

Viggo Stuckenberg, Aksel Mikkelsen, H. Edvard Hass og Frederik Galatius var blandt skolens lærere.

Kendte studenter 
 1892: Bertel Bing
 1894: Rudolf Christiani
 1897: Alfred Raffel
 1898: Kai Bing, Theodor Hauch-Fausbøll
 ????: Valdemar Møller
 1900: Victor Lemkow
 1904: Edgar Rubin
 1905: Povl Drachmann
 1907: Jens Locher
 19??: Valdemar J.F. Wulff

Nedlagte gymnasier i Danmark
Etableret i 1885
Ophørt i 1912
Nørrebro
Frederiksberg
Fabijoniškės

Fabijoniškės seniūnija () er en seniūnija () i udkanten af Vilnius, beliggende på højre side af Neris.

Fabijoniškės seniūnija består af kvartererne Bajorai, Fabijoniškės og Pavilionys.

Eksterne henvisninger 

Seniūnijos i Vilnius
Phil Lynott

Philip Parris Lynott (20. august 1949 – 4. januar 1986) var en irsk sanger, bassist, instrumentalist og sangskriver, der opnåede berømmelse som frontfigur i bandet Thin Lizzy.

Eksterne henvisninger 
 
 

Sangere fra Irland
Sangskrivere fra Irland
Bassister
Rockmusikere fra Irland
Sony Ericsson W890i

Sony Ericsson W890i er en mobiltelefon af Sony Ericsson, telefonen udkom den 3. marts 2008. Sony Ericsson W890i er forgængeren til W880i. Der følger et 2 GB Memory Card med W890i. Det er en Walkman-telefon.

Sony Ericsson W890i har blandt andet følgende specifikationer:

 Bluetooth
 Kamera på 3,2 megapixels (bagi), andet kamera, kun tilgængelig i videoopkald (foran)
 (MP3/MP3/AAC)Video Ringetone (MP4/3GPP)
 RDS FM-radio
 Streaming af video og lyd
 3G internet 
 TrackID
 Videooptager og afspiller 
 Lyd-optager
 SensMe
 Walkman Player 3.0
 Java 
 Understøttelse af Memory Stick Micro (M2) (op til 4 GB) Phone memory 28MB*

Eksterne henvisninger 
 W890i Oversigt 

W890i
Lazdynai

Lazdynai seniūnija () er en seniūnija () i Vilnius, vest for Senamiestis, Vilnius' Gamle Bydel. Lazdynai er beliggende på Neris' højre bred og har floden på tre sider.

Lazdynai bydel består af kvarteret () Lazdynai.

Historie 
Fra 1950'erne oplevede de baltiske lande en meget hurtig befolkningstilvækst. For at imødekomme den store boligmangel fremlagde staten planer for meget hurtigt boligbyggeri blandt andet i Vilnius, baseret på præfabrikerede enheder døbt "khrushchovkas" efter Nikita Khrushchev. En gruppe litauiske arkitekter vendte sig imidlertid mod planerne og kæmpede mod bygning af "khrushchovkas" tæt på den historiske bymidte, Senamiestis. Til sidst blev de tildelt opgaven at projektere at bygge en satellit by uden for Vilnius. Det valgte område lå tæt på den polske landsby Leszczyniaki, oversat til litauisk som Lazdynai, sydøst for det gamle Vilnius.

Arkitekterne besluttede at afvise den sovjetiske arkitektoniske stil og studerede arkitekturen i Finland. Oprindeligt så myndighederne på projektet med mistro, men resultatet blev accepteret, og i 1974 blev de ledende arkitekter i Lazdynai projektet Vytautas Čekanauskas, Vytautas Brėdikis, Vytautas Balčiūnas, og Gediminas Valiuškis og ingeniørerne Algimantas Kleinotas og Vincentas Šileika hædret Lenin-prisen i arkitektur.

Udvidelse af Lazdynai 
I 1990'erne blev Lazdynai lagt sammen med Bukčiai og Lazdynėliai. De to områder blev i hovedsagen bebygget i midten af 1990'erne. Bydelens grænse mod syd, der hidtil havde været Oslo gatvė, kom nu til at gå langs bredden af Neris, og Lazdynai blev på 10,3 km2. I slutningen af 1990'erne bebyggedes den vestlige del af området, vestfor Architektų gatvė og for enden af Šiltnamių gatvė. I 2001 var befolkningstallet 32.164. Den nationale sammensætning af befolkningen var: 61,4% litauere, 15,2% polakker, 14,5% russere, 3,4% hviderussere, 1,3% ukrainere, 0,8% jøder, 0,2% tatarer og 0,1% lettere og armenere.

Gader i bydelen 

I Lazdynai ligger "Vilniaus greitosios pagalbos universitetinė ligoninė", en afdeling af Vinius' Universitetshospital. Langs Neris ligger Bukčių miške ().

Galleri

Noter

Kilder

Eksterne henvisninger 

Seniūnijos i Vilnius
Etableret i 1967
Virginia Carroll

Virginia Carroll (2. december 1913 – 23. juli 2009) var en amerikansk model og karakterskuespiller. Hun var bedst kendt for sit udseende i en række amerikanske film

Biografi 

Carroll blev født i Los Angeles den 2. december 1913 . Hendes bror, Frank Carroll , blev nyhedsoplæser i Los Angeles . Carroll arbejdede som model i et stormagasin i Los Angeles, før hun begyndte sin film karriere i 1935.
Carroll blev oprindeligt kendt en del som et modefænomen, modellen i filmen, Roberta. Hun dukkede op i hendes første vestlige film mindre end et år senere i 1936'ernes A Tenderfoot Goes West,
Carroll blev også kendt i tv-roller senere i hendes karriere, herunder roller i Roy Rogers Show,Dragnet og The Adventuresaf Wild Bill Hickok og Perry Mason.
Carroll blev gift med hendes første mand, skuespilleren Ralph Byrd, i 1936 . Byrd var bedst kendt for sin rolle som tegneserie helten, Dick Tracy. Carroll og Byrd forblev gift indtil Byrds død i 1952. Hun blev senere gift med hendes anden mand, Lloyd McLean, en 20th Century Fox film projectionist, i 1957. Parret forblev gift indtil McLean's død i 1969, bliver Carroll en enke for anden gang.
Virginia Carroll døde på Santa Barbara, Californien, den 23 juli 2009, af naturlige årsager i en alder af 95. Hun var sammen med sin datter fra sit ægteskab med Ralph Byrd,

Eksterne henvisninger 
 

Skuespillere fra Californien
Personer fra Los Angeles
Grigiškės

Grigiškės seniūnija () er en seniūnija (på ) i Vilnius, beliggende på Neris' venstre bed, vest for Senamiestis, Vilnius' Gamle Bydel.

Grigiškės seniūnija består af kvarteret (på ) Grigiškės.

Historie 
Grigiškės var indtil 2000 en del af Trakai kommune, hvor efter Grigiškės seniūnija blev overført til Vilnius.

Eksterne henvisninger 

Seniūnijos i Vilnius
Justiniškės

Justiniškės seniūnija () er en seniūnija () i Vilnius, beliggende på højre side af Neris.

Justiniškės seniūnija består af kvarteret () Justiniškės.

Galleri

Ekstern henvisning 

Seniūnijos i Vilnius
Karoliniškės

Karoliniškės seniūnija () er en seniūnija () i Vilnius beliggende på højre side af Neris, vest for Žvėrynas seniūnija og nord for Lazdynai seniūnija.
Karoliniškės seniūnija består af kvarteret () Karoliniškės.

Karoliniškės dækker et ca. 4 km2 stort område. Omkring 1 km2 er brinker langs Neris-floden, og omkring 0,1 km² er skov, "Pasakų parkas" (), som er udsmykket med eventyrlige træskulpturer. Der er omkring 30 tusind beboere i bydelen.

I bydelen har et videnskabeligt, encyklopædisk bogforlag til huse. Der er 2 gymnasier et litauisk og et hviderussiske samt musikskole i Karoliniškės.

Historie 
Ældre beboere i Karoliniškės mener, at den gamle landsby på stedet arvede navnet efter et gods der lå der. Sprogforskeren John Jurkštas mener dog at navnet stammer fra "Karčma Karolinov" (), som lå på stedet i begyndelse af 1800-tallet.

Opførelsen af bydelen påbegyndtes i 1971 ifølge R. Balenos og G. Balėnienės' projekt. Bebyggelsen består hovedsageligt at 5, 9 og 12 etagers høje beboelsesejendomme.

Galleri

Se også 
 Vilnius TV-tårn

Eksterne henvisninger 

Seniūnijos i Vilnius
Etableret i 1971
Eugene J. Martin

Eugene James Martin (24. juli 1938 i Washington DC – 1. januar 2005 i Lafayette i Louisiana) var en amerikansk kunstmaler af afroamerikansk afstamning, der blev kendt for sin abstrakte kunst og collager.

Eksterne henvisninger 

 website of Eugene J. Martin 
 Additional images and biography of E.J. Martin 
 Videoclips highlighting the art of Eugene Martin 
 Eugene James Martin interviews on Flasher 
 Interview on Eugene James Martin

Afroamerikanere
Kunstnere fra USA
Malere fra USA
R. Færchs Fabrikker

R. Færchs Fabrikker var en dansk tobaksproducent, der var beliggende i Holstebro. R. Færchs Fabrikker dannede i 1961 Skandinavisk Tobakskompagni sammen med tobaksproducenterne Chr. Augustinus Fabrikker og C.W. Obel. R. Færchs Fabrikker ejede frem til 2008 15% af aktierne i Skandinavisk Tobakskompagni.

Historie 
Virksomheden blev grundlagt af Rasmus Færch i 1869 og var i begyndelsen beliggende i byens centrum, men i perioden 1899 – 1939 ekspanderede virksomheden grundet opkøb af flere konkurrenter, hvilket dannede grundlag for store produktionsstigninger, og perioden var præget af store om- og tilbygninger. R. Færchs Tobaksfabrik var blevet en stor virksomhed i Holstebro og beskæftigede i 1939 ca. 500 medarbejdere. I 1948 var størstedelen af produktionen beliggende på Herningvej i bygninger tegnet af Ebbe Andresen.
I 1949 stiftedes Aktieselskabet R. Færch A/S med det formål at drive fabrikation og handel med cigarer, cigaretter, tobakker og dermed beslægtede artikler.

Litteratur 
 Graugaard, Esben: R. Færch's Tobaksfabrik Holstebro, 1869-1961. Mennesker og tobak i et århundrede, Holstebro Museum 1984.

Kilder  

Etableret i 1869
Ophørt i 1990
Tobaksvirksomheder i Danmark
Holstebro
Slægten Færch
Naujamiestis

Naujamiestes seniūnija () er en bydel i Vilnius på Neris' venstre bred, umiddelbart vest for Senamiestis, Vilnius' Gamle Bydel.

Naujamiestes seniūnija består af kvarteret Naujamiestes.

Eksterne henvisninger 

Seniūnijos i Vilnius
Socialpædagogen

Socialpædagogen er et dansk fagblad, der udgives af Socialpædagogernes Landsforbund. Bladet udkommer i et oplag på ca. 42.000 hver 14. dag.

Bladet blev grundlagt i 1943 og har til formål at orientere om udviklingen indenfor socialpædagogikken samt i samfundet generelt. Socialpædagogen søger desuden at være bindeled mellem medlemmer og ledelse. Bladets artikler citeres jævnligt i andre medier.

Redaktør er journalist Jens Nielsen.

Eksterne henvisninger
 Socialpædagogens hjemmeside 

Tidsskrifter fra Danmark
Naujininkai

Naujininkai seniūnija () er en bydel i Vilnius beliggende på Neris' venstre bred, umiddelbart nordøst Senamiestis, Vilnius' Gamle Bydel  Bydelen ligger mellem Vilnius internationale lufthavn og jernbanestationen.

Naujininkai seniūnija består af kvartererne (): Ąžuolijai, Burbiškės, Dilgynė, Kirtimai, Naujininkai, Pakupečiai, Pupinė, Salininkai og Užusieniai.

Kirken Sentinikiu, som ligger i bydelen, hører til Den gammel-troende ortodokse menighed i Vilnius.

Eksterne henvisninger 

Seniūnijos i Vilnius
Naujoji Vilnia

Naujoji Vilnia seniūnija () er et kvarter i det østlige Vilnius, Litauens hovedstad, beliggende langs bredden af floden Vilnia (), der gav navnet til Vilnius. Bydelen har seniūnija status og består af kvartererne (): Aukštasis Pavilnys, Guriai, Leoniškės, Naujoji Vilnia, Pūčkoriai, Tuputiškės.

Historie 
Omkring år 1630 voksede Rokantiškės (en del af det senere Naujosios Vilnios) frem som arbejderboliger omkring en papirfabrik. Papirfabrikken blev anlagt af Balceris Reinertas og senere overtaget af hans datter Daratai og hendes mand Tochtermano.

I midten af 1800-tallet bosatte jerbanearbejderne, der anlagde St. Petersburg-Warszawa-banen, inviet 1860, sig i Naujosios Vilnios. I starten i en smal stribe huse langs banen. Senere anlagdes en anden vigtig linje, der forbinder Vilnius med Minsk. Ved indledningen af 1900-tallet lå en række små værksteder og småindustrier, der blandt andet omfattende træproduktion, gær-fremstilling, le-fremstilling, kniv-fremstilling, garveri og sømfabrik i Naujosios Vilnios. I 1904 fik Naujosios Vilnios byrettigheder. I 1911 blev den nygotisk kirke, Sct. Kazimir, bygget.

Med Polens besættelse af Vilnius-regionen i 1920 lukkede de fleste fabrikker i Naujosios Vilnios.

Efter Sovjetunionens befrielse af Vilnius-regionen fra den polske besættelse i 1940 deporteredes omkring 30.000 polakker og litauere til Sibirien. Naujosios Vilnios' jernbanestation var sidste stop i Litauen. Til minde om dette er opstillet et damplokomotiv med vogne nær stationen.
Under den tyske besættelse, i 1942, blev jernbanelinjen i Naujosios Vilnios saboteret af modstandsfolk fra den jødiske ghetto i Vilnius .

Ved tyskernes tilbagetog i 1944 blev Naujosios Vilnios brændt ned, men genopbygget efter krigen. Efter 2. verdenskrig blev de små værksteder nationaliseret og ombygget til store fabrikker, der producerede værktøjsmaskiner og landbrugsmaskiner.
I 1950 generhvervede Naujosios Vilnios byrettigheder og blev sammenlagt med Vilnius bykommune i 1957.

I 1990 var Naujosios Vilnios et vigtigt industrikvarter med flere maskinfabrikker, et bryggeri, en entrepenørvirksomhed og et betonstøberi.

I Naujoji Vilnia ligger et psykiatrisk hospital og et lærerseminarium. I bydelen ligger Pavilniai Regional Park med den Rokantiškės slotsruin og Belmontas' restaurationsområde.

Naujoji Vilnia har en befolkning på ca. 32.800. 34% af befolkningen er polakker.

Venskabsbyer 
Naujoji Vilnia er venskabsby med:
  Konstancin-Jeziorna, Polen

Berømte fra Naujoji Vilnia 
 Tadeusz Konwicki, polsk forfatter.

Galleri

Kilder

Eksterne henvisninger 

Seniūnijos i Vilnius
Pašilaičiai

Pašilaičiai seniūnija () er en bydel i udkanten af Vilnius, beliggende på højre side af Neris.

Pasilaiciai seniūnija består af kvartererne: Gineitiškės, Pašilaičiai, Pavilionys og Tarandė.

Galleri

Eksterne henvisninger 

Seniūnijos i Vilnius